## Rješenje kojim se odobravaju izmjene i pročišćeni tekst Informativnog prospekta Erste Plavog Expert - dobrovoljnog mirovinskog fonda, kojim upravlja Erste DMD d.o.o. - društvo za upravljanje dobrovoljnim mirovinskim fondom

### NN 61/2007 (13.6.2007.), Rješenje kojim se odobravaju izmjene i pročišćeni tekst Informativnog prospekta Erste Plavog Expert - dobrovoljnog mirovinskog fonda, kojim upravlja Erste DMD d.o.o. - društvo za upravljanje dobrovoljnim mirovinskim fondom

# HRVATSKA AGENCIJA ZA NADZOR FINANCIJSKIH USLUGA

**1946**

Na temelju odredbi članka 15. točka 4. alineja 2. i članka 8. Zakona o Hrvatskoj
agenciji za nadzor financijskih usluga (»Narodne novine« br. 140/05), primjenom
odredbe članka 106. Zakona o obveznim i dobrovoljnim mirovinskim fondovima
(»Narodne novine« br. 49/99, 63/00, 103/03 i 177/04) i članka 8. Pravilnika o
informativnom prospektu dobrovoljnog mirovinskog fonda (»Narodne novine« br.
113/03), Uprava Hrvatske agencije za nadzor financijskih usluga, na zahtjev
Erste DMD društva s ograničenom odgovornošću za upravljanje dobrovoljnim
mirovinskim fondom Zagreb, Ulica Ivana Lučića 2a, u predmetu odobrenja izmjena
Informativnog prospekta Erste Plavog Expert – dobrovoljnog mirovinskog fonda, na
sjednici održanoj 30. svibnja 2007. godine donijela je:

## RJEŠENJE

1. Odobravaju se izmjene i pročišćeni tekst Informativnog prospekta Erste Plavog
Expert – dobrovoljnog mirovinskog fonda, kojim upravlja Erste DMD d.o.o. –
društvo za upravljanje dobrovoljnim mirovinskim fondom.
2. Ovo Rješenje objavit će se u »Narodnim novinama«.

```
Obrazloženje
```

Erste DMD društvo s ograničenom odgovornošću za upravljanje dobrovoljnim
mirovinskim fondom Zagreb, Ulica Ivana Lučića 2a, (u daljnjem tekstu: Društvo),
podnijelo je 29. ožujka 2007. godine, klasa: UP/I-140-01/07-31/5, urbroj:
383-113-07-1 zahtjev za odobrenje izmjena Informativnog prospekta Erste Plavog
Expert – dobrovoljnog mirovinskog fonda sukladno odredbi članka 106. stavka 3.
Zakona o obveznim i dobrovoljnim mirovinskim fondovima (»Narodne novine« br.
49/99, 63/00, 103/03 i 177/04) i članka 8. Pravilnika o informativnom prospektu
dobrovoljnog mirovinskog fonda (»Narodne novine« br. 113/03). Društvo je dana 5.
travnja 2007. i 19. travnja 2007. godine dostavilo izmjene Informativnog
prospekta Erste Plavog Expert – dobrovoljnog mirovinskog fonda i pročišćeni
tekst Informativnog prospekta Erste Plavog Expert – dobrovoljnog mirovinskog
fonda. Društvo je dana 23. travnja 2007. godine, te 10., 14., 17. i 25. svibnja
2007. godine dostavilo ispravak izmjena informativnog prospekta i ispravljeni
pročišćeni tekst Informativnog prospekta Erste Plavog Expert – dobrovoljnog
mirovinskog fonda, klasa: UP/I-140-01/07-31/5, urbroj: 383-113-07-12.
Pregledom dostavljene dokumentacije utvrđeno je da su izmjene i pročišćeni tekst
Informativnog prospekta Erste Plavog Expert – dobrovoljnog mirovinskog fonda,
klasa: UP/I-140-01/07-31/5, urbroj: 383-113-07-12 sukladni članku 106. Zakona o
obveznim i dobrovoljnim mirovinskim fondovima (»Narodne novine« br. 49/99,
63/00, 103/03 i 177/04) i Pravilniku o informativnom prospektu dobrovoljnog
mirovinskog fonda (»Narodne novine« br. 113/03).
Slijedom navedenog Uprava Hrvatske agencije za nadzor financijskih usluga
odobrila je izmjene i pročišćeni tekst Informativnog prospekta Erste Plavog
Expert – dobrovoljnog mirovinskog fonda.
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-140-01/07-31/5
Urbroj: 326-113-07-13
Zagreb, 30. svibnja 2007.

Predsjednik Uprave
**Ante Samodol**, v. r.

Rješenje, NN 61/2007-1946